Document ID: 31995L0056

KOMISSION DIREKTIIVI 95/56/EY,
annettu 8 päivänä marraskuuta 1995,
moottoriajoneuvojen luvattoman käytön estäviä suojalaitteita koskevan neuvoston direktiivin 74/61/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen, ja erityisesti sen 100 a artiklan,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna direktiivillä 93/81/ETY (2), ja erityisesti sen 13 artiklan 2 kohdan,
ottaa huomioon moottoriajoneuvojen luvattoman käytön estäviä suojalaitteita koskevan jäsenvaltioiden lainsäädännön lähentämisestä 17 päivänä joulukuuta 1973 annetun neuvoston direktiivin 74/61/ETY (3), ja erityisesti sen 5 artiklan,
sekä katsoo, että
direktiivi 74/61/ETY on yksi sitä ETY-tyyppihyväksyntämenettelyä koskevista erityisdirektiiveistä, joka vahvistetaan neuvoston direktiivillä 70/156/ETY; sen vuoksi direktiivissä 70/156/ETY vahvistettuja ajoneuvojärjestelmiä, osia tai erillisiä teknisiä yksiköitä koskevia säännöksiä sovelletaan tässä direktiivissä,
direktiivin 70/156/ETY 3 artiklan 4 kohdassa ja 4 artiklan 3 kohdassa vaaditaan, että kunkin erityisdirektiivin mukana on oltava tämän direktiivin liitteen I erityisartikloissa olevat valmistusasiakirjat sekä direktiivin liitteeseen VI perustuva tyyppihyväksyntätodistus tämän tyyppihyväksynnän tietokoneistamisen helpottamiseksi,
ottaen huomioon saatu kokemus ja tekniikan kehitys sekä erityisesti Yhdistyneiden kansakuntien Euroopan talouskomission antama vastaava sääntö olisi tällä hetkellä mukautettava edellä mainittuja määräyksiä koskevia vaatimuksia lisäämällä hälytysjärjestelmiin ja lukituslaitteisiin sovellettavat vaatimukset,
hälytyslaitteen äänisignaali voidaan antaa neuvoston direktiivissä 70/388/ETY (4) vahvistetuilla hälytyslaitteilla,
muita turvatoimenpiteitä, kuten ovien ja tavaratilan lukitusta koskevia turvatoimenpiteitä toteutetaan myöhemmin ajoneuvojen luvattoman käytön estävien kieltotoimenpiteiden täydentämiseksi; lisäksi tämän direktiivin säännöksiä olisi tarkasteltava uudelleen lyhyen ajan kuluttua
näiden säännösten täydentämiseksi ja muun muassa muiden ajoneuvojen sisällyttämiseksi niihin, komissio laatii näitä kysymyksiä koskevan kertomuksen viimeistään vuoden 1996 joulukuuhun mennessä ja kertomuksen mukana on tarvittaessa uusia ehdotuksia, ja
tämän direktiivin säännökset ovat direktiivin 70/156/ETY mukaisesti perustetun tekniikan kehitykseen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
1. Muutetaan direktiivin 74/61/ETY artikloita seuraavasti:
- korvataan 1 artiklan ilmaisu "..., korilla varustettuja tai ilman sitä olevia..." ilmaisulla "täydellisellä tai epätäydellisellä korilla varustettuja" ja ilmaisu "kiskoilla kulkevia ajoneuvoja, maataloustraktoreita ja -koneita sekä moottorityökoneita" ilmaisulla "kiskoilla kulkevia ajoneuvoja, maatalous- ja metsätraktoreita sekä kaikkia liikkuvia työvälineitä.";
- korvataan 2 ja 3 artiklan ilmaisu "liitteessä I" ilmaisulla "asianmukaisissa liitteissä";
- korvataan 4 artiklan ilmaisu "liitteissä I olevassa 2.2. kohdassa" ilmaisulla "asianmukaisissa liitteissä olevissa";
- kovataan 5 artiklan ilmaisu "liitteessä I ja II" ilmaisulla "liitteissä".
2. Lisätään luettelo liitteistä ennen liitteitä ja korvataan direktiivin 74/61/ETY liitteet tämän direktiivin liitteillä.
2 artikla
1. Jäsenvaltiot eivät saa 1 päivästä toukokuuta 1996 alkaen
- evätä moottoriajoneuvotyypiltä, lukituslaitetyypiltä tai hälytysjärjestelmätyypiltä ETY-tyyppihyväksyntää tai kansallista tyyppihyväksyntää,
- kieltää ajoneuvojen rekisteröintiä, myyntiä tai käyttöönottoa tai lukituslaitteiden tai hälytysjärjestelmien myyntiä tai liikkeelle laskemista,
moottoriajoneuvojen luvattoman käytön estäviin suojalaitteisiin liittyvistä syistä, jos laitteet ovat direktiivin 74/61/ETY säännösten mukaisia, sellaisina kuin ne ovat tällä direktiivillä muutettuina.
2. Vuoden 1997 tammikuun 1 päivästä alkaen jäsenvaltiot
- eivät saa antaa enää ETY-tyyppihyväksyntää, ja
- saavat evätä kansallisen tyyppihyväksynnän
ajoneuvotyypiltä moottoriajoneuvojen luvattoman käytön estäviin suojalaitteisiin liittyvistä syistä, tai lukituslaitetyypiltä tai hälytysjärjestelmätyypiltä, jos ne eivät ole direktiivin 74/61/ETY säännösten mukaiset, sellaisina kuin ne ovat tällä direktiivillä muutettuina.
3. Vuoden 1998 lokakuun 1 päivästä alkaen
- jäsenvaltioiden on katsottava, että sellaiset vaatimustenmukaisuustodistukset, jotka on myönnetty uusille ajoneuvoille direktiivin 70/156/ETY mukaisesti, eivät kyseisen direktiivin 7 artiklan 1 kohdan soveltamiseksi ole enää voimassa,
- jäsenvaltiot voivat kieltää sellaisten uusien ajoneuvojen rekisteröimisen, myymisen ja käyttöönoton, joilla ei ole vaatimustenmukaisuustodistusta direktiivin 70/156/ETY mukaisesti, ja
- jäsenvaltiot voivat kieltää uusien ajonestolaitteiden ja uusien hälytysjärjestelmien myynnin ja käyttöönoton
moottoriajoneuvojen luvattoman käytön estäviin suojalaitteisiin liittyvistä syistä, jos ajoneuvot eivät ole direktiivin 74/61/ETY, sellaisena kuin se on muutettuna tällä direktiivillä, säännösten mukaisia.
4. Tämän direktiivin osina tai erillisinä teknisinä yksikköinä olevia ajonestolaitteita ja hälytysjärjestelmiä koskevia säännöksiä sovelletaan 1 päivästä lokakuuta 1998 direktiivin 70/156/ETY 7 artiklan 2 kohdan soveltamiseksi.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää toukokuuta 1996. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 8 päivänä marraskuuta 1995.

Labels: 7
8